Мөнәсәбәттәрҙе үҫтереүҙең мөһим аспекты булып ике яҡлы эшмәкәрлектең килешеү базаһы үҫеше тора. Ул әлеге ваҡытта сауҙа-иҡтисади, ғилми-техник һәм гуманитар хеҙмәттәшлек тураһындағы 52 килешеүҙе иҫәпләй. Ике яҡта ла эшләү өсөн 20 инвестиция проекты бар, Волга буйы федераль округы төбәктәре уртаҡ сауҙа-иҡтисади йүнәлештәге сараларҙы тормошҡа ашырыу буйынса 70-тән ашыу тәҡдим әҙерләгән. Шулай уҡ гуманитар өлкәлә лә әүҙем хеҙмәттәшлек бара: был юл картаһында белем биреү, мәҙәниәт һәм йәштәр сәйәсәте, туризм, физик культура һәм спорт, һаулыҡ һаҡлау һәм мәғлүмәтләштереү буйынса 100-ҙән ашыу сара билдәләнгән.